2014-ben Rossi maradt a Caterhamnél tesztpilótaként, majd a nyár folyamán átigazolt a Marussiához szintén tesztpilótai munkakörbe, ahol azonban 2014. augusztus 21-én bejelentették, hogy a másnap kezdődő belga nagydíjhétvégén ő fogja helyettesíteni Max Chiltont a Marussia ülésében, Jules Bianchi csapattársaként, anyagi okok miatt. A belga nagydíj péntek délelőtti szabadedzésén ezt már cáfolták, mint kiderült, Rossi csak az első szabadedzésre kapta meg Chilton autóját. 2015-ben a Manornál vehette át Roberto Merhi helyét öt futamra a szezon második felében.